La Patz

La Patz es una comèdia grèga antica d'Aristofanes, producha en 421 AbC. a las Grandas Dionisias d'Atenas, ont obten lo segond prèmi.

 Argument 
Cinquena pèça conservada d'Aristofanes, La Patz foguèt escricha pauc après la mòrt del demagòg Cleon, partisan afogat de la guèrra contra Esparta. Aristofanes vei dins aquesta mòrt una escasença favorabla per signar una patz durable amb los adversaris grècs d'Atenas. Parla donc a la populacion de la ciutat mejans aquesta istòria assajant de mostrar, sul ton comic que li es pròpre, las doçors d'un climat pacificat.

Dins la pèça, lo vinhairon Trigèu, aclapat per las longas annadas de guèrra, se fa lo messatgièr dels pòbles grècs près dels dieus. Avent rejonh los cèls sus un corsièr insolit, s'apercep qu'aquestes foguèron desertats per las divinitats abitualas, que succediguèt l'entitat guerrièra Polemos, que projècta d'espotir las ciutas grègas. Trigèu fa tot çò que pòt per empachar aquesta catastròfa.

 Sinopsi 
Trigèu, un Atenian qu'es cansat de la guèrra, elevèt un bosièr per pujar e volar cap a Zèus que se li demande perque daissèt los Grècs dins la guèrra. Pasmens, i arribant, vei que los dieus son partits qu'èran en colèra contra los Grècs ; i a sonque Ermès que s'ocupe dels darrièrs preparatius. Li explica qu'ara i demora amb Polemos qu'emprisona la Patz. Polemos aparéis amb un enòrme mortièr per espotir las vilas grègas. Envia son filh Tarachos demandar un pilon als Atenians e los Epartas, e aqueste torna disent qu'an perdut lor pilon, es a dire Cleon e Brasidas qu'avián estat tuats. Alara que Polemos s'en va, Trigèu invita la Dança (lo còr), compausada dels Grècs de diferentas vilas, per liberar la Patz. Amb lor ajuda, subretot aquesta dels agricultors que patiguèron mai de consequéncias de la guèrra, capitan a liberar la Patz e tanben Opora (la culhida) e Teoria. Trigèu torna a Atenas amb Opora per l'esposar, e amb la Teoria per l'ofrir a l'Assemblada. Abans lo maridatge diferents concessionaris de las armas los visitan, e Trigèu lor dona de conseihs suls usatges que ne pòdon se far, ara que son pas mai utilas.

 Nòtas e referéncias 

 Bibliografia 

 (en) S. Douglas Olson (édition, introduction et commentaires), « Introduction », dans Aristophane, Peace, Oxford University Press, 2003, XXXV p.

Categoria:Pèça de teatre d'Aristofanes